**OLWEUSSTANDARD**

Standarden nedanfor representerer eit minimum aktivitetsnivå i form av 15 krav for skular som ønskjer å oppretthalde eit «godt nok» arbeid med Olweusprogrammet mot mobbing og antisosial åtferd. Standarden er basert på Dan Olweus si forsking, samt mangeårige erfaring med programarbeid i norske skular. Vidare representerer standarden eit solid kunnskapsgrunnlag og forsvarlege rutinar for skular, slik at dei gode kvalitetane ved programmet skal kunne oppretthaldas etter innføringsperioden.

|  |
| --- |
|  **For skular som har innført Olweusprogrammet mot mobbing og antisosial åtferd.**1. To gonger i året skal det arrangerast eigne personalmøter for alle tilsette ved skulen, kor hovudelementa i det tidligare og framtidige antimobbearbeidet vert gjennomgått og diskutert.
2. Det vert gjennomført minimum fem møter utover skuleåret i form av pedagogiske samtalegrupper for personalet.
3. Det blir halde minst eitt ein-dags innføringskurs for ny tilsette ved skulen.
4. det vert gjennomført undersøking med Olweus spørjeskjema om mobbing blant elevane ein gong i året, og resultatet vert meldt tilbake i tråd med anbefalingane i programmet.
5. Inspeksjonsplanen vert gjennomgått, kritisk vurdert og eventuelt revidert mint ein gong årleg.
6. Personalet ved skulen sørger for at dei fire skulereglane mot mobbing vert aktivt brukt i skulen.
7. Kontaktlærarane held minimum to klassemøter om mobbing og beslekta tema i elevgruppene per månad.
8. Mobbing tas opp som tema på minst to møter i elevrådet per år.
9. Mobbing skal vere fast tema i dei individuelle elevsamtalane ein gong per skuleår
10. Dei føresette haldast godt orientert om skulen si førebyggande og problemløysande arbeid mot mobbing, på minst eitt klasse- eller trinnforeldremøte per år og i dei faste utviklingssamtalane.
11. Skulen skal kjenne til og kunne bruke dei prosedyrane som er beskrivne i Personalrettleiaren til Olweusprogrammet (Olweus, 2012) og som skal brukas i arbeidet med mobbesaker og anna type krenkande åtferd.
12. Alle tilsette ved skulen skal ha god kjennskap til kapittel 9A i opplæringslova og dei tilhøyrande bestemmelsane og saksbehandling i forvaltningslova. I tillegg skal dei kjenne til rettleiarar og rundskriv som utdjupar lovverket.
13. Skulen skal utarbeide ein kvalitetsplan som visar korleis skulen vil arbeide for å oppfylle krava i denne standarden og i opplæringslova kapittel 9A.
14. I alle saker kor det skal iverksetjast tiltak for at elevane skal få et trygt og godt skulemiljø, skal det utarbeidast ein aktivitetsplan.
 |